CELEX: 32018D1791
Language: hu
Date: 2018-11-06 00:00:00
Title: A Politikai és Biztonsági Bizottság (KKBP) 2018/1791 határozata (2018. november 6.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről (EUTM Mali/2/2018)

20.11.2018   
               
               
                  HU
               
               
                  Az Európai Unió Hivatalos Lapja
               
               
                  L 293/34
               
            
         A POLITIKAI ÉS BIZTONSÁGI BIZOTTSÁG (KKBP) 2018/1791 HATÁROZATA
         (2018. november 6.)
         az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről (EUTM Mali/2/2018)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 5. cikkére,
         mivel:
         
                     (1)
                  
                  
                     A 2013/34/KKBP határozat 5. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza az EUTM Mali politikai ellenőrzésére és stratégiai irányítására vonatkozó megfelelő határozatokat, ideértve az uniós missziós erők későbbi parancsnokainak kinevezéséről szóló határozatokat is.
                  
               
                     (2)
                  
                  
                     A PBB 2018. január 23-án elfogadta a (KKBP) 2018/135 határozatot (2), amellyel Enrique MILLÁN MARTÍNEZ dandártábornokot nevezte ki az EUTM Mali uniós missziós erők parancsnokává.
                  
               
                     (3)
                  
                  
                     Németország 2018. október 5-én azt javasolta, hogy Enrique MILLÁN MARTÍNEZ dandártábornok utódjaként 2018. november 12-i hatállyal Peter MIROW dandártábornokot nevezzék ki az EUTM Mali uniós missziós erőinek parancsnokává.
                  
               
                     (4)
                  
                  
                     Az Európai Unió Katonai Bizottsága 2018. október 5-én támogatta ezt az ajánlást.
                  
               
                     (5)
                  
                  
                     Ezért határozni kell Peter MIROW dandártábornok kinevezéséről. A (KKBP) 2018/135 határozatot pedig hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Ennélfogva Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2018. november 12-i hatállyal Peter MIROW dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erőinek parancsnokává.
         
         
            2. cikk
            A (KKBP) 2018/135 határozat hatályát veszti.
         
         
            3. cikk
            Ez a határozat 2018. november 12-én lép hatályba.
         
         
            Kelt Brüsszelben, 2018. november 6-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 14., 2013.1.18., 19. o.
         
         
            (2)  A Politikai és Biztonsági Bizottság (KKBP) 2018/135 határozata (2018. január 23.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről (EUTM Mali/1/2018) (HL L 24., 2018.1.27., 1. o.).